ເພື່ອເປັນການຊົມເຊີຍຜົນສຳເລັດກອງປະຊຸມໃຫຍ່ ຜູ້ແທນອົງຄະນະພັກ ນະຄອນຫຼວງວຽງຈັນ ຄັ້ງທີ VI, ວັນແມ່ຍິງສາກົນ ຄົບຮອບ 111 ປີ, ວັນສ້າງຕັ້ງພັກປະຊາຊົນປະຕິວັດລາວ ຄົບຮອບ 66 ປີ ແລະ ຂ່ຳນັບຮັບຕ້ອນກອງປະຊຸມໃຫຍ່ຜູ້ແທນແນວລາວສ້າງຊາດ ທົ່ວນະຄອນຫຼວງວຽງຈັນ ຄັ້ງທີ VIII ແລະ ກອງປະຊຸມໃຫຍ່ຜູ້ແທນແນວລາວສ້າງຊາດທົ່ວປະເທດ ຄັ້ງທີ XI ທີີ່ຈະໄຂຂຶ້ນໃນບໍ່ດົນນີ້ນີ້
ໃນຕອນແລງ ຂອງວັນທີ 12/03/2021 2021 ແນວລາວສ້າງຊາດ ຮ່ວມກັບອົງການຈັດຕັ້ງມະຫາຊົນ ນະຄອນຫຼວງວຽງຈັນ, ທີມ VIP ໄຊເສດຖາ ແລະ ສະມາຄົມນັກຖຸລະກິດໜຸ່ມ ນະຄອນຫຼວງວຽງຈັນ. ໄດ້ຈັດກິດຈະກຳແຂ່ງຂັນກິລາບານເຕະມິດຕະພາບ ແລະ ດຶງເຊືອກເພດຍິງຂຶ້ນ ຢູ່ທີ່ເດີ່ນເຕະບານພອນເພັງ ບ້ານດອນນົກຂຸ່ມ ເມືອງສີສັດຕະນາກ ນະຄອນຫຼວງວຽງຈັນ ໂດຍການເຂົ້້າຮ່ວມຂອງ ທ່ານ ຖະໜອມ ທຳທອງ ກຳມະການປະຈຳພັກ ປະທານ ແນວລາວສ້າງຊາດ ນະຄອນຫຼວງວຽງຈັນ, ທ່ານ ດາວເພັດ ອາລຸນ ກຳມະການພັກ ນະຄອນຫຼວງວຽງຈັນ ປະທານສະຫະພັນກຳມະບານ ນະຄອນຫຼວງວຽງຈັນ, ທ່ານ ນາງ ສຸມາລີ ທຳມະວົງ ກຳມະການພັກ ນະຄອນຫຼວງວຽງຈັນ ເລຂາຄະນະບໍລິິຫານງານຊາວໜຸ່ມ ປະຊາຊົນປະຕິວັດລາວ ນະຄອນຫຼວງວຽງຈັນ, ທ່ານ ນາງ ຫຼຽນຄຳ ວິລະພັນ ກຳມະການພັກ ນະຄອນຫຼວງວຽງຈັນ ປະທານສະຫະພັນແມ່ຍິງ ນະຄອນຫຼວງວຽງຈັນ, ທ່ານ ພົນຈັດຕະວາ ຜາວົມ ລິນທອງ ປະທານສະຫະພັນນັກຮົບເກົ່າ ນະຄອນຫຼວງວຽງຈັນ ພ້ອມດ້ວຍສະມາຄົມນັກທຸລະກິດໜຸ່ມ ແລະ ພະນັກງານແຕ່ລະອົງການຈັດຕັ້ງມະຫາຊົນ ເຂົ້າຮ່ວມຢ່າງພ້ອມພຽງ.